Kindlasti võiksin olla tänulik veel kümnete asjade eest, mis tunduvad  nii elementaarsed mu igapäevases elus. Täna hommikul tundsin, et ma olengi üleni tänulik, võin end nimetada tõesti õnnelikuks inimeseks. Ma ei tea täpselt, kellele, kuidas ja kas üldse ma peaksin seda tänulikkust väljendama, aga sisetunne ütleb, et oleks vist vaja. Tean, et paljudes religioonides alustatakse palvet kõigekõrgemate poole just tänamisega. See on nagu eeltingimus edasiste sammude astumiseks. Usun, et enamus inimesi teeb seda üsna formaalselt, ilma sügavama tunnetuse ja arusaamiseta. Täna sain  aru, kui õnnestav võib olla selline sügavam tänulikkus, sest see on vist üks õnnelikuks olemise põhialuseid.